# Trobada gastronòmica

La trobada gastronòmica, mostra gastronòmica, fira gastronòmica o festa gastronòmica és un acte públic o un conjunt d'actes públics en forma de mercat, fira o oferta de productes o plats que gira a l'entorn de la gastronomia i del fet gastronòmic. L'objectiu principal és promoure un producte específic, la gastronomia pròpia d'un indret o d'un col·lectiu, uns cuiners o el sector de la restauració d'un indret, bo i oferint-los a un públic interessat i curiós per a conèixer novetats relacionades amb el menjar i l'alimentació. La trobada gastronòmica pot incloure la recerca gastronòmica. A més, està lligada a un calendari d'activitats, que pot incloure diversos actes: xerrades, conferències, tallers, tasts de productes de qualitat i demostracions de cuina a càrrec de rellevants personalitats del món de la restauració. La trobada gastronòmica pot formar part de l'oferta turística d'un indret, en la qual es lliga el lloc i els seus restauradors amb un producte, i pot tenir un caràcter cíclic en forma de mercat o fira.
Al País Valencià les fires gastronòmiques reben el nom de porrat.

## Trobades gastronòmiques destacades dels Països Catalans

* Festa del Porrat o el Porrat de Sant Francesc, a Alaquàs
* Fira de la coca i el mató de Monistrol de Montserrat
* Fira de l'oli de la Vall del Corb
* Fira del Vi d'Orxeta
* Fira gastronòmica CuinaArt Menorca
* Fira Gastronòmica de l'Alcúdia
* Fira gastronòmica Tasta-oh! de Juneda
* Fòrum Gastronòmica de Barcelona
* Trobada Gastronòmica Marinera de Badalona

## Trobada gastronòmica intercultural

És una trobada gastronòmica que posa l'èmfasi en una mostra de productes i plats cuinats de diversos orígens culturals per tal de conèixer-ne la tradició gastronòmica, tastar-la i aprendre nous plats, productes i tècniques.
És un recurs didàctic molt utilitzat en associacions i administracions que tenen una presència notable de persones d'orígens culturals diversos, per tal de crear cohesió de grup, conèixer altres persones i aprendre nous conceptes culturals a partir del tast de diferents productes i plats cuinats pels mateixos participants.
Des del Consorci per a la Normalització Lingüística, per exemple, s'organitzen moltes trobades gastronòmiques interculturals amb els alumnes dels cursos de català per a adults i dels voluntaris per la llengua. Els serveis locals de català d'Igualada i d'Esparreguera en van ser els pioners, des del 2003 i 2007, respectivament. Actualment es duen a terme a moltes poblacions de Catalunya: Barcelona, Manresa, Sant Andreu de la Barca.

## Referències

* ↑ «Fires gastronòmiques». [Consulta: 27 juny 2015].
* ↑ «Festa del Porrat de Sant Francesc de Paula». [Consulta: 27 juny 2015].
* ↑ «Fira de la Coca i el Mató 2014». Arxivat de l'original el 2015-06-29. [Consulta: 27 juny 2015].
* ↑ «La Fira de la Coca i el Mató de Monistrol de Montserrat compleix 20 anys amb una aposta pel vessant gastronòmic». [Consulta: 27 juny 2015].
* ↑ «Un centenar de parades a la Fira de la Coca i el Mató de Monistrol». [Consulta: 27 juny 2015].
* ↑ «Reñé inaugura la 15a. Festa de l'Oli de Belianes i la 9a. Fira de l'Oli de la Vall del Corb». [Consulta: 27 juny 2015].
* ↑ «4a. Fira Gastronòmica d'Orxeta». Arxivat de l'original el 2016-03-04. [Consulta: 27 juny 2015].
* ↑ «CuinArt Menorca». [Consulta: 27 juny 2015].
* ↑ «L'Alcúdia viu enguany la XX edició de la Fira Gastronòmica». [Consulta: 27 juny 2015].
* ↑ «Fira Tasta-oh! Juneda 2010. Fira de gastronomia i alimentació. Demostracions culinàries». [Consulta: 27 juny 2015].
* ↑ «Arriba aquest cap de setmana la II Fira Tasta-oh! a Juneda». [Consulta: 27 juny 2015].
* ↑ «Fòrum Gastronòmic de Barcelona». [Consulta: 27 juny 2015].
* ↑ «Badalona acollirà la III Trobada Gastronòmica Marinera els dies 15, 16 i 17 de maig al passeig Marítim». Ajuntament de Badalona, 14-05-2015. Arxivat de l'original el 2015-06-19. [Consulta: 19 juny 2015].
* ↑ «V Diada Gastronòmica Intercultural a Igualada». Arxivat de l'original el 2016-03-03. [Consulta: 27 juny 2015].
* ↑ «V Trobada Gastronòmica Intercultural d'Esparreguera». [Consulta: 27 juny 2015].
* ↑ «El Servei Local de Català d'Esparreguera celebra la VI Trobada Gastronòmica Intercultural». Arxivat de l'original el 2015-09-24. [Consulta: 27 juny 2015].
* ↑ «Esparreguera celebra la 9a. Trobada Gastronòmica Intercultural». Arxivat de l'original el 2016-03-03. [Consulta: 27 juny 2015].
* ↑ «Tastalbarri, a les Corts». Arxivat de l'original el 2016-03-03. [Consulta: 27 juny 2015].
* ↑ «300 persones a la Diada Gastronòmica Intercultural». [Consulta: 27 juny 2015].
* ↑ «Cloenda dels cursos de català i de la 12a edició del Voluntariat per la llengua amb la II Trobada Gastronòmica Intercultural a Sant Andreu de la Barca». Arxivat de l'original el 2016-03-03. [Consulta: 27 juny 2015].